Funktionsbeskrivelse forflytningsvejleder
	Gældende for
	Jammerbugt Kommune, Sundhed og Velfærd

	Formål
	Ansvarlig for at sikre et sundt og sikkert arbejdsmiljø samt forebygge og reducere risikoen for ulykker, så både borgere og medarbejdere oplever en tryg og god forflytning. 


	Forudsætning for at varetage funktionen
	Fuldført forflytningsvejlederuddannelse og løbende opkvalificering.
Indsigt i Jammerbugt kommunes forflytningspolitik samt indsigt i lovgivning på området.
Motivation og lyst til videreudvikling af forflytningsopgaver.
Gode tværfaglige samarbejdsevner og forståelse for deres betydning.


	Beskrivelse af opgaven
	Forflytningsvejlederen skal undervise kolleger, nyansatte og elever i 
grundlæggende teknikker, brug af forflytningshjælpemidler og andre 
relevante forhold i forbindelse med personforflytning.

Forflytningsvejlederen skal formidle kommunens retningslinjer på området samt de relevante procedurer om forflytning på Var Portal.

Forflytningsvejlederen skal være synlig og tage ansvar for at sætte fokus på forflytninger i det daglige arbejde. 

I dagligdagen er forflytningsvejlederen:
· sparringspartner i forhold til forflytninger, pladsforhold, 
indretning og vurdering af behov for hjælpemidler
· med til at skærpe kollegernes opmærksomhed på deres eget ansvar for at undgå belastninger og bruge de anviste hjælpemidler
· med til at udarbejde forflytningsbeskrivelser hos alle borgere, hvor dette er relevant i samarbejde med kollegaer


	Kompetenceudvikling
	Deltagelse i temadage og netværksmøder.
Ansvarlig for at opsøge ny viden indenfor området, herunder ny lovgivning.
Sparring med hjælpemiddelterapeuterne.

	Undervisning
	Medansvarlig for at planlægge og afvikle undervisning til både elever, fast personale og nyansatte, efter de retningslinjer der er gældende i Sundhed og Velfærd.

	Rammer for opgaven 
	Tid til varetagelse af funktionen fastlægges efter individuel aftale mellem forflytningsvejleder og leder.




Udarbejdet februar 2026 i Sundhed & Velfærd

